32003R1298
L 184/3
JURNALUL OFÍCIAL AL UNIUNII EUROPENE
REGULAMENTUL (CE) NR. 1298/2003 AL COMISIEI
din 22 iulie 2003
de completare a anexei la Regulamentul (CE) nr. 2400/96 privind înscrierea anumitor denumiri în „Registrul denumirilor de origine protejate și al indicațiilor geografice protejate” prevăzut de Regulamentul (CEE) nr. 2081/92 al Consiliului privind protecția indicațiilor geografice și denumirilor de origine ale produselor agricole și alimentare „Φοινίκι Λακωνίας” („Finiki Lakonias”)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CEE) nr. 2081/92 al Consiliului din 14 iulie 1992 privind protecția indicațiilor geografice și a denumirilor de origine ale produselor agricole și alimentare (1), modificat ultima dată de Regulamentul (CE) nr. 806/2003 (2), în special articolul 6 alineatele 3, 4 și 5,
întrucât:
(1)
În conformitate cu articolul 5 din Regulamentul (CEE) nr. 2081/92, Grecia a transmis Comisiei o cerere de înregistrare ca denumire de origine protejată a denumirii „Φοινίκι Λακωνίας” („Finiki Lakonias”).
(2)
S-a constatat, în conformitate cu articolul 6 alineatul 1 din regulamentul menționat anterior, că această cerere este conformă cu regulamentul și în special că ea conține toate elementele prevăzute la articolul 4.
(3)
În urma publicării în Jurnalul Oficial al Comunităților Europene (3), a fost transmisă Comisiei o declarație de opoziție din partea Italiei în temeiul articolului 7 din regulament. Această declarație de opoziție, referitoare la dispoziția din caietul de sarcini al produsului, prin care se autorizează îmbutelierea în afara zonei geografice definite, a fost considerată inadmisibilă în sensul articolului 7 alineatul 4, deoarece nu a demonstrat nerespectarea condițiilor menționate la articolul 2 din regulament. Nici o altă declarație de opoziție nu a fost notificată Comisiei cu privire la denumirea „Φοινίκι Λακωνίας” („Finiki Lakonias”) în urma publicării în Jurnalul Oficial al Comunităților Europene.
(4)
Această denumire poate fi înscrisă în „Registrul denumirilor de origine protejate și al indicațiilor geografice protejate” și deci protejată la nivel comunitar ca denumire de origine protejată.
(5)
Anexa la prezentul regulament completează anexa la Regulamentul (CE) nr. 2400/96 (4) al Comisiei, modificat ultima dată de Regulamentul (CE) nr. 1291/2003 (5).
(6)
Măsurile prevăzute de prezentul regulament sunt în conformitate cu avizul comitetului instituit în temeiul articolului 15 din Regulamentul (CEE) nr. 2081/92,
ADOPTĂ PREZENTUL REGULAMENT:
Articolul 1
Anexa la Regulamentul (CE) nr. 2400/96 se completează cu denumirea care figurează în anexa la prezentul regulament și această denumire se înscrie în „Registrul denumirilor de origine protejate și al indicațiilor geografice protejate” prevăzut la articolul 6 alineatul 3 din Regulamentul (CEE) nr. 2081/92 ca denumire de origine protejată (DOP).
Articolul 2
Prezentul regulament intră în vigoare în a douăzecea zi de la publicarea în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 22 iulie 2003.